CELEX: 32020D0140
Language: et
Date: 2020-01-22 00:00:00
Title: Euroopa keskpanga otsus (EL) 2020/140, 22. jaanuar 2020, millega kehtestatakse meetmed Euroopa Keskpanga akumuleeritud omakapitali sissemaksmiseks ja riikide keskpankade ülekantud välisvaluutareservidega samaväärsete nõuete korrigeerimiseks ja tunnistatakse kehtetuks otsus (EL) 2019/46 (EKP/2020/6)

1.2.2020   
               
               
                  ET
               
               
                  Euroopa Liidu Teataja
               
               
                  LI 27/15
               
            
         EUROOPA KESKPANGA OTSUS (EL) 2020/140,
         22. jaanuar 2020,
         millega kehtestatakse meetmed Euroopa Keskpanga akumuleeritud omakapitali sissemaksmiseks ja riikide keskpankade ülekantud välisvaluutareservidega samaväärsete nõuete korrigeerimiseks ja tunnistatakse kehtetuks otsus (EL) 2019/46 (EKP/2020/6)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 30,
         ning arvestades järgmist:
         
                     (1)
                  
                  
                     29. märtsil 2017 esitas Suurbritannia ja Põhja-Iiri Ühendkuningriik (Ühendkuningriik) teate oma kavatsuse kohta Euroopa Liidust välja astuda Euroopa Liidu lepingu artikli 50 alusel. Euroopa Liidu lepingut ja Euroopa Liidu toimimise lepingut ei kohaldata Ühendkuningriigi suhtes alates kuupäevast, mis on osutatud Euroopa Ülemkogu otsuse (EL) 2019/1810 (1) artikli 1 lõikes 1. Kui Ühendkuningriik on Euroopa Liidust välja astunud, ei ole Bank of England (BoE) enam liikmesriigi ega Euroopa Keskpankade Süsteemi keskpank. Euroopa Keskpanga otsus (EL) 2020/137 (EKP/2020/3) (2) sätestab Euroopa Keskpanga (EKP) kapitali märkimise aluse korrigeerimise kooskõlas Euroopa Keskpankade Süsteemi ja Euroopa Keskpanga põhikirja (edaspidi „EKPSi põhikiri“) artiklitega 29.3 ja 29.4 ning kehtestab riikide keskpankadele (RKPd) uued osakaalud kapitali märkimise korrigeeritud aluses (edaspidi „osakaalud kapitali märkimises“), mida kohaldatakse alates 1. veebruarist 2020.
                  
               
                     (2)
                  
                  
                     Kapitali märkimise osakaalude korrigeerimine ja sellest tulenevad muutused RKPde poolt märgitud EKP kapitali osades tingivad EKP poolt EKPSi põhikirja artikli 30.3 alusel euro kasutusele võtnud liikmesriikide keskpankade (edaspidi „euroala RKPd“) krediteeritud nõuete korrigeerimise euroala RKPde poolt EKP välisvaluutareservi tehtud sissemakse ulatuses (edaspidi „nõuded“). Need euroala RKPd, kelle nõuded suurenevad 1. veebruaril 2020, peaksid seega tegema EKP-le hüvitava ülekande ja EKP peaks tegema hüvitava ülekande nendele euroala RKPdele, kelle nõuded vähenevad.
                  
               
                     (3)
                  
                  
                     Kooskõlas EKPSi põhikirja aluseks olevate õigluse, võrdse kohtlemise ja õigusliku ootuse kaitse üldpõhimõtetega peaksid ka need euroala RKPd, kelle suhteline osa EKP akumuleeritud omakapitali väärtuses suureneb eespool osutatud korrigeerimise tõttu, tegema hüvitava ülekande euroala RKPdele, kelle suhteline osa väheneb.
                  
               
                     (4)
                  
                  
                     Iga euroala RKP vastavad osakaalud kapitali märkimises, mida kohaldatakse kuni 31. jaanuarini 2020 ja alates 1. veebruarist 2020, tuleks väljendada protsendina kõikide euroala RKPde poolt EKP kogukapitali märkimisest, et arvutada iga euroala RKP osa korrigeerimine EKP akumuleeritud omakapitali väärtusest.
                  
               
                     (5)
                  
                  
                     Seetõttu tuleb Euroopa Keskpanga otsuse (EL) 2019/46 (EKP/2018/30) (3) kehtetuks tunnistamiseks vastu võtta uus EKP otsus,
                  
               ON VASTU VÕTNUD KÄESOLEVA OTSUSE:
         
            Artikkel 1
            Mõisted
            Käesolevas otsuses kasutatakse järgmisi mõisteid:
            
                        a)
                     
                     
                        „akumuleeritud omakapitali väärtus“ – kõik EKP reservid, ümberhindamise kontod ja reservidega samaväärsed eraldised vastavalt EKP arvestusele 31. jaanuaril 2020 pluss EKP akumuleeritud puhaskasum või miinus EKP akumuleeritud puhaskahjum alates 1. jaanuarist 2020 kuni 31. jaanuarini 2020. EKP reservid ja reservidega samaväärsed assigneeringud hõlmavad, piiramata akumuleeritud omakapitali väärtuse üldist olemust, üldist reservfondi ja reservidega samaväärseid eraldisi finants riski katmiseks;
                     
                  
                        b)
                     
                     
                        „ülekande kuupäev“ – 28. veebruar 2020;
                     
                  
                        c)
                     
                     
                        „EKP tulu ringluses olevatelt euro pangatähtedelt“ – tähendus on sama mis „EKP tulu ringluses olevatelt euro pangatähtedelt“ Euroopa Keskpanga otsuse (EL) 2015/298 (EKP/2014/57) (4) artikli 1 punktis c;
                     
                  
                        d)
                     
                     
                        „väärtpaberitest tekkiv EKP tulu“ – tähendus on sama mis „väärtpaberitest tekkiv EKP tulu“ otsuse (EL) 2015/298 (EKP/2014/57) artikli 1 punktis d.
                     
                  
         
            Artikkel 2
            Sissemakse EKP reservi ja eraldised
            
               1.   Kui euroala RKP osa akumuleeritud omakapitali väärtuses suureneb alates 1. veebruarist 2020, peab see RKP ülekande kuupäeval EKP-le üle kandma lõike 3 alusel määratletud summa.
            
            
               2.   Kui euroala RKP osa akumuleeritud omakapitali väärtuses väheneb alates 1. veebruarist 2020, peab see RKP ülekande kuupäeval EKP-lt saama lõike 3 alusel määratletud summa.
            
            
               3.   Hiljemalt üks tööpäev enne ülekande kuupäeva peab EKP arvutama ja kinnitama igale euroala RKP-le summa, mis tuleb selle RKP poolt lõike 1 kohaldamise korral üle kanda, või summa, mille RKP peab lõike 2 kohaldamise korral EKP-lt saama. Iga ülekantava või saadava summa arvutamiseks korrutatakse akumuleeritud omakapitali väärtus iga osaleva euroala RKP kapitali märkimise osakaalu, mida kohaldatakse 31. jaanuaril 2020 ja 1. veebruaril 2020, absoluutvahega ning tulemus jagatakse100ga ja ümardatakse.
            
            
               4.   Iga lõikes 3 kirjeldatud summa maksmise tähtpäev on 1. veebruar 2020, kuid ülekanne teostatakse ülekande kuupäeval.
            
            
               5.   Ülekande kuupäeval peavad euroala RKPd ja EKP, kes peavad lõike 1 või lõike 2 alusel summa üle kandma, eraldi üle kandma ka intressi, mis kogunes perioodil alates 1. veebruarist 2020 kuni ülekande kuupäevani euroala RKPde ja EKP vastavatelt summadelt. Selle intressi ülekandjad ja saajad on summade, millelt intress koguneb, ülekandjad ja saajad.
            
            
               6.   Kui akumuleeritud omakapitali väärtus on nullist väiksem, tuleb lõike 3 ja lõike 5 alusel üle kantavad või saadavad summad arveldada vastupidises suunas lõikes 3 ja lõikes 5 kirjeldatule.
            
         
         
            Artikkel 3
            Ülekantud välisvaluutareserviga samaväärsete nõuete korrigeerimine
            
               1.   Euroala RKPde nõuded korrigeeritakse 1. veebruaril 2020 vastavalt nende kapitali märkimise osakaalude korrigeerimisele. Euroala RKPde nõuete väärtus on osutatud käesoleva otsuse I lisas oleva tabeli kolmandas veerus.
            
            
               2.   Käesoleva sätte alusel ja ilma täiendavate formaalsuste või toiminguteta loetakse, et iga euroala RKP on üle kandnud või saanud 1. veebruaril 2020 nõude absoluutväärtuse eurodes, mis on osutatud tema nime kõrval käesoleva otsuse I lisas oleva tabeli neljandas veerus, kusjuures „–” osutab nõudele, mille euroala RKP peab üle kandma EKP-le, ja „+” nõudele, mille EKP peab üle kandma euroala RKP-le.
            
            
               3.   1. veebruaril 2020 kannab iga euroala RKP üle või saab käesoleva otsuse I lisas oleva tabeli neljandas veerus tema nime kõrval osutatud summa absoluutväärtuse eurodes, kusjuures „+” osutab summale, mille euroala RKP peab üle kandma EKP-le, ja „–” summale, mille EKP peab üle kandma euroala RKP-le.
            
            
               4.   Esimesel TARGET2 tööpäeval pärast 1. veebruari 2020 peab euroala RKP või EKP üle kandma lõikes 3 osutatud summa ja eraldi üle kandma intressi, mis on kogunenud ajavahemikul 1. veebruarist 2020 kuni RKPde või EKP jaoks ette nähtud vastavate summade ülekande kuupäevani. Intressi maksjad ja saajad on summade, millelt intress kogunes, maksjad ja saajad.
            
         
         
            Artikkel 4
            Seonduvad finantsküsimused
            
               1.   Erandina Euroopa Keskpanga otsuse (EL) 2016/2248 (EKP/2016/36) (5) artikli 2 lõike 1 kolmandast lõigust arvutatakse eurosüsteemisisesed ringluses olevate euro pangatähtede saldod perioodil 1. veebruarist 2020 kuni 27. veebruarini 2020, kohaldades 1. veebruaril 2020 kehtivat kapitali märkimise alust euro pangatähtedele, mis on ringluses 31. jaanuaril 2020. Kõik RKPd kajastavad oma raamatupidamises hüvitussummad ja nende summade raamatupidamiskirjed ajavahemikul 1. veebruarist 2020 kuni 31. detsembrini 2020 väärtuspäevaga 1. veebruar 2020 kooskõlas otsuse (EL) 2016/2248 (EKP/2016/36) artikli 4 lõikega 5.
            
            
               2.   Ajavahemikul 1. jaanuarist 2020 kuni 31. jaanuarini 2020 määratakse ja jaotatakse euroala RKPde emissioonitulu 31. jaanuaril 2020 kehtiva kapitali märkimise osakaalu alusel.
            
            
               3.   EKP puhaskasum või -kahjum 2020. majandusaasta eest määratakse kooskõlas 1. veebruaril 2020 kohaldatavate osakaaludega kapitali märkimise aluses.
            
            
               4.   Mis tahes vahepealne tulu euro pangatähtedelt ja/või EKP tulu seoses väärtpaberitega aastal 2020 määratakse 1. veebruaril 2020 kehtivate kapitali märkimise osakaalude alusel.
            
            
               5.   Juhul kui EKP jääb 2020. majandusaastal kahjumisse, arvestab EKP kahjumi tasa järgmisega:
               
                           a)
                        
                        
                           EKP üldreservfondist saadud vahendid;
                        
                     
                           b)
                        
                        
                           RKPde emissioonitulu ajavahemikul 1. veebruarist 2020 kuni 31. detsembrini 2020, EKP nõukogu otsuse alusel kooskõlas põhikirja artikliga 33;
                        
                     
                           c)
                        
                        
                           RKPde emissioonitulu ajavahemikul 1. jaanuarist 2020 kuni 31. jaanuarini 2020, EKP nõukogu otsuse alusel kooskõlas põhikirja artikliga 33.
                        
                     
            
               6.   Kui RKPde emissioonitulu ajavahemikul 1. jaanuarist 2020 kuni 31. jaanuarini 2020 tuleb 2020. aasta kahjumi katmiseks üle kanda EKP-le, tehakse hüvitusmaksed täiendavalt artiklites 2 ja 3 kirjeldatud maksetele. Iga euroala RKP, kelle osakaal kapitali märkimises 1. veebruaril 2020 suureneb, teeb vastava makse EKP-le ja EKP teeb vastava makse igale euroala RKP-le, kelle osakaal kapitali märkimises 1. veebruaril 2020 väheneb. Hüvitusmaksete summa arvutatakse järgmiselt: ajavahemikul 1. jaanuarist 2020 kuni 31. jaanuarini 2020 EKP-le kahjumi katmiseks ülekantud kogu emissioonitulu korrutatakse absoluutvahega euroala RKP 31. jaanuaril 2020 kehtiva kapitali märkimise osakaalu ja 1. veebruaril 2020 kehtiva kapitali märkimise osakaalu vahel ning tulemus jagatakse 100ga. RKPde emissioonituluga seotud hüvitusmaksete intress koguneb alates 1. jaanuarist 2021 kuni maksete tegemiseni.
            
            
               7.   Täiendavad hüvitusmaksed, mis on seotud lõikes 6 kirjeldatud RKPde emissioonituluga, samuti neilt kogunenud intress, makstakse teisel tööpäeval pärast EKP 2020. majandusaasta aastaaruande heakskiitmist EKP nõukogu poolt.
            
         
         
            Artikkel 5
            Üldsätted
            
               1.   Artikli 2 lõike 5, artikli 3 lõike 4 ja artikli 4 lõike 6 alusel kogunevat intressi arvutatakse iga päeva kohta, kasutades tegelikku 360päevast arvutamise meetodit, kusjuures intressimäär võrdub eurosüsteemi poolt viimases põhilises refinantseerimisoperatsioonis kasutatud intressi piirmääraga.
            
            
               2.   Kõik ülekanded artikli 2 lõigete 1, 2 ja 5, artikli 3 lõigete 3 ja 4 ning artikli 4 lõigete 6 ja 7 alusel tehakse ükshaaval TARGET2 kaudu.
            
            
               3.   EKP ja euroala RKPd on kohustatud teostama kõik lõikes 2 osutatud ülekanded ja andma õigel ajal vajalikud juhised nende ülekannete kohaseks teostamiseks.
            
         
         
            Artikkel 6
            Jõustumine ja kehtetuks tunnistamine
            
               1.   Käesolev otsus jõustub 1. veebruaril 2020.
            
            
               2.   Otsus (EL) 2019/46 (EKP/2018/30) tunnistatakse kehtetuks alates 1. veebruarist 2020.
            
            
               3.   Viiteid otsusele (EL) 2019/46 (EKP/2018/30) käsitletakse viidetena käesolevale otsusele kooskõlas vastavustabeliga II lisas.
            
         
         
            Frankfurt Maini ääres, 22. jaanuar 2020
            
               
                  EKP president
               
               Christine LAGARDE
            
         
         
            (1)  Euroopa Ülemkogu 29. oktoobri 2019. aasta otsus (EL) 2019/1810, tehtud kokkuleppel Ühendkuningriigiga, millega pikendatakse ELi lepingu artikli 50 lõike 3 kohast tähtaega (ELT L 278I, 30.10.2019, lk 1).
         
            (2)  Euroopa Keskpanga 22. jaanuari 2020. aasta otsus (EL) 2020/137 riikide keskpankade protsentuaalsete osade kohta Euroopa Keskpanga kapitali märkimise aluses ja otsuse (EL) 2019/43 kehtetuks tunnistamise kohta (EKP/2020/3) (vt käesoleva Euroopa Liidu Teataja lk 4).
         
            (3)  Euroopa Keskpanga 29. novembri 2018. aasta otsus (EL) 2019/46, millega kehtestatakse meetmed Euroopa Keskpanga akumuleeritud omakapitali sissemaksmiseks ja riikide keskpankade ülekantud välisvaluutareservidega samaväärsete nõuete korrigeerimiseks ja tunnistatakse kehtetuks otsus EKP/2013/26 (EKP/2018/30) (ELT L 9, 11.1.2019, lk 190).
         
            (4)  Euroopa Keskpanga 15. detsembri 2014. aasta otsus (EL) 2015/298 Euroopa Keskpanga tulu vahepealse jaotamise kohta (EKP/2014/57) (ELT L 53, 25.2.2015, lk 24).
         
            (5)  Euroopa Keskpanga 3. novembri 2016. aasta otsus (EL) 2016/2248 eurot rahaühikuna kasutavate liikmesriikide keskpankade emissioonitulu jaotuse kohta (EKP/2016/36) (ELT L 347, 20.12.2016, lk 26).
      
      
         
            I LISA
            EKP-le ÜLE KANTUD VÄLISVALUUTARESERVIGA SAMAVÄÄRSED NÕUDED
            
                        (EUR)
                     
                  
                        Euroala RKP
                     
                     
                        EKP-le üle kantud välisvaluutareserviga samaväärne nõue 31. jaanuaril 2020
                     
                     
                        EKP-le üle kantud välisvaluutareserviga samaväärne nõue alates 1. veebruarist 2020
                     
                     
                        Ülekande summa
                     
                  
                        Nationale Bank van Belgiė/Banque Nationale de Belgique
                     
                     
                        1 465 002 366,44 
                     
                     
                        1 469 828 529,30 
                     
                     
                        +4 826 162,86 
                     
                  
                        Deutsche Bundesbank
                     
                     
                        10 643 868 063,45 
                     
                     
                        10 635 248 657,12 
                     
                     
                        –8 619 406,33 
                     
                  
                        Eesti Pank
                     
                     
                        114 047 652,58 
                     
                     
                        113 647 558,58 
                     
                     
                        –400 094,00 
                     
                  
                        Banc Ceannais na hÉireann/Central Bank of Ireland
                     
                     
                        681 156 559,14 
                     
                     
                        683 175 109,87 
                     
                     
                        +2 018 550,73 
                     
                  
                        Bank of Greece
                     
                     
                        1 002 089 435,15 
                     
                     
                        997 925 768,61 
                     
                     
                        –4 163 666,54 
                     
                  
                        Banco de España
                     
                     
                        4 832 595 424,83 
                     
                     
                        4 810 848 484,64 
                     
                     
                        –21 746 940,19 
                     
                  
                        Banque de France
                     
                     
                        8 232 583 116,25 
                     
                     
                        8 239 968 860,78 
                     
                     
                        +7 385 744,53 
                     
                  
                        Banca d’Italia
                     
                     
                        6 839 555 945,19 
                     
                     
                        6 853 825 810,01 
                     
                     
                        +14 269 864,82 
                     
                  
                        Central Bank of Cyprus
                     
                     
                        87 100 417,59 
                     
                     
                        86 810 662,38 
                     
                     
                        –289 755,21 
                     
                  
                        Latvijas Banka
                     
                     
                        158 264 298,37 
                     
                     
                        157 201 708,04 
                     
                     
                        –1 062 590,33 
                     
                  
                        Lietuvos bankas
                     
                     
                        235 223 283,44 
                     
                     
                        233 495 878,75 
                     
                     
                        –1 727 404,69 
                     
                  
                        Banque centrale du Luxembourg
                     
                     
                        131 548 867,56 
                     
                     
                        132 894 722,58 
                     
                     
                        +1 345 855,02 
                     
                  
                        Bank Ċentrali ta’ Malta/Central Bank of Malta
                     
                     
                        42 420 163,46 
                     
                     
                        42 313 997,15 
                     
                     
                        –106 166,31 
                     
                  
                        De Nederlandsche Bank
                     
                     
                        2 357 274 575,15 
                     
                     
                        2 364 325 594,45 
                     
                     
                        +7 051 019,30 
                     
                  
                        Oesterreichische Nationalbank
                     
                     
                        1 177 854 948,49 
                     
                     
                        1 180 823 432,72 
                     
                     
                        +2 968 484,23 
                     
                  
                        Banco de Portugal
                     
                     
                        948 484 720,39 
                     
                     
                        944 251 976,21 
                     
                     
                        –4 232 744,18 
                     
                  
                        Banka Slovenije
                     
                     
                        194 773 455,44 
                     
                     
                        194 257 459,36 
                     
                     
                        –515 996,08 
                     
                  
                        Národná banka Slovenska
                     
                     
                        463 840 147,98 
                     
                     
                        462 031 148,22 
                     
                     
                        –1 808 999,76 
                     
                  
                        Suomen Pankki
                     
                     
                        736 441 854,14 
                     
                     
                        741 065 420,16 
                     
                     
                        +4 623 566,02 
                     
                  
                        
                           Kokku
                            (1):
                     
                     
                        
                           40 344 125 295,04 
                        
                     
                     
                        
                           40 343 940 778,93 
                        
                     
                     
                        
                           –184 516,11 
                        
                     
                  
               (1)  Ümardamise tõttu võivad liitmiste kogusummad olla ligikaudsed.
         
      
      
         
            II LISA
            VASTAVUSTABEL
            
                        Otsus (EL) 2019/46 (EKP/2018/30)
                     
                     
                        Käesolev otsus
                     
                  
                        Artikkel 1
                        Artikkel 2
                        Artikkel 3
                        –
                        Artikkel 4
                        Artikkel 5
                     
                     
                        Artikkel 1
                        Artikkel 2
                        Artikkel 3
                        Artikkel 4
                        Artikkel 5
                        Artikkel 6